钦定古今图书集成/明伦汇编/氏族典/第224卷 > 《廖用贤尚友录》 > 阳斐
## 钦定古今图书集成/明伦汇编/氏族典/第224卷 > 《廖用贤尚友录》 > 阳斐

按《北齐书阳斐传》，“斐字叔鸾，北平无终人也。父藻，魏
建德太守。孝庄时，斐于西兖州督护流民有功，赐爵
方城伯。历侍御史、广平王开府中郎，修起居注。兴和
中，除起部郎中，聘于梁。使还，除廷尉少卿，寻转尚书
右丞。天保初，除镇南将军、尚书吏部郎中，以公事免。

道行台左丞，迁散骑常侍，食陈留郡干。未几，除徐州
刺史，带东南道行台左丞。乾明元年，征拜廷尉卿，迁
卫大将军、行太子少傅，徙殿中尚书，以本官监瀛州
事。顷之，拜仪同三司，食广阿县干。卒于位。赠使持节、
都督北豫光二州诸军事、骠骑大将军、仪同三司、中
书监、北豫州刺史，谥曰《敬简》。子师孝，中书舍人。